CELEX: 62011CA0487
Language: sk
Date: 2012-09-06 00:00:00
Title: Vec C-487/11: Rozsudok Súdneho dvora (druhá komora) zo 6. septembra 2012 (návrh na začatie prejudiciálneho konania, ktorý podal Administratīvā rajona tiesa — Lotyšsko) — Laimonis Treimanis/Valsts ieņēmumu dienests [Nariadenie (EHS) č. 918/83 — Článok 1 ods. 2 písm. c), článok 2 a článok 7 ods. 1 — Oslobodenie osobného majetku od dovozného cla — Pojem „majetok určený na uspokojovanie potrieb domácnosti“ — Motorové vozidlo dovezené na územie Únie —ﾠVozidlo používané rodinným príslušníkom vlastníka, ktorý uskutočnil dovoz]

27.10.2012   
            
            
               SK
            
            
               Úradný vestník Európskej únie
            
            
               C 331/11
            
         
      Rozsudok Súdneho dvora (druhá komora) zo 6. septembra 2012 (návrh na začatie prejudiciálneho konania, ktorý podal Administratīvā rajona tiesa — Lotyšsko) — Laimonis Treimanis/Valsts ieņēmumu dienests
      (Vec C-487/11) (1)
      
      (Nariadenie (EHS) č. 918/83 - Článok 1 ods. 2 písm. c), článok 2 a článok 7 ods. 1 - Oslobodenie osobného majetku od dovozného cla - Pojem „majetok určený na uspokojovanie potrieb domácnosti“ - Motorové vozidlo dovezené na územie Únie - Vozidlo používané rodinným príslušníkom vlastníka, ktorý uskutočnil dovoz)
      (2012/C 331/17)
      Jazyk konania: lotyština
      
         Vnútroštátny súd, ktorý podal návrh na začatie prejudiciálneho konania
      
      Administratīvā rajona tiesa
      
         Účastníci konania pred vnútroštátnym súdom
      
      
         Žalobca: Laimonis Treimanis
      
         Žalovaný: Valsts ieņēmumu dienests
      
         Predmet veci
      
      Návrh na začatie prejudiciálneho konania — Administratīvā rajona tiesa Rīgas tiesu nams — Výklad článku 7 ods. 1 nariadenia Rady (EHS) č. 918/83 z 28. marca 1983 ustanovujúceho systém spoločenstva pre oslobodenie od cla (Ú. v. ES L 105, s. 1; Mim. vyd. 02/001, s. 419) — Oslobodenie od cla pri dovoze osobného majetku — Pojem domácnosť — Motorové vozidlo, ktoré bolo používané pre potreby domácnosti v treťom štáte — Dovoz uvedeného vozidla jeho vlastníkom, ktorý sa v podstate trvalo zdržiava v treťom štáte, do členského štátu Európskej únie na účel jeho bezplatného používania rodinným príslušníkom vlastníka, ktorý sa presťahoval do uvedeného členského štátu, po tom, čo pred dovozom motorového vozidla žil s vlastníkom v spoločnej domácnosti
      
         Výrok rozsudku
      
      Článok 2 a článok 7 ods. 1 nariadenia Rady (EHS) č. 918/83 z 28. marca 1983 ustanovujúceho systém spoločenstva pre oslobodenie od cla sa majú vykladať v tom zmysle, že bez dovozného cla možno doviesť motorové vozidlo používané na súkromné účely z tretieho štátu na colné územie Európskej únie za podmienky, že dovozca skutočne premiestnil svoje zvyčajné bydlisko na colné územie Európskej únie, čo prináleží overiť vnútroštátnemu súdu. Motorové vozidlo, ktoré bezodplatne používa rodinný príslušník tohto dovozcu, teda osoba žijúca s ním v jednej domácnosti, voči ktorej má v zásade vyživovaciu povinnosť, čo prináleží overiť vnútroštátnemu súdu, sa považuje za určené na uspokojovanie potrieb domácnosti dovozcu, pričom toto používanie nevedie k zániku nároku na uvedené oslobodenie.
      
         (1)  Ú. v. EÚ C 347, 26.11.2011.